Stavanger Forum Hotel er Rogalands nest høyeste bygning om man ikke regner med spiret, og var det høyeste hotellet i Norge utenfor Oslo da det sto ferdig i 2001. Selve bygget har 21 etasjer og er 60 meter høyt, men spiret på taket gjør hotellet cirka 20 meter høyere. Hotellet er tegnet av arkitektkontoret Brandsberg-Dahls Arkitekter i Stavanger, og hovedentreprenør ved byggingen var Skanska.